_:n28f19e4ef49e470a80f69b9a72dde2c8xb0
<http://schema.org/articleBody>
"Jedna divna torta, izuzetno mekih korica i laganog krema koji se ne kuva. Moja deca je obožavaju, iako sam ja bila skeptik kada sam je prvi put pravila. Rekli su mi moraš opet pa pomislih taman kako bi bilo fino da snimim ovaj video. I evo ga. U videu sam objasnila kako boja može da varira i kako da je popravite. Ako se neko pita da li kore mogu da oboje fil odgovor je ne.\r\n\r\n\r\n\r\nKore:\r\n\r\n \t125 gr maslaca\r\n \t300 gr šećera\r\n \t2 jaja\r\n \t250 gr mekog brašna\r\n \t1 kašika kakaa\r\n \t5 gr soli\r\n \t5 gr praška za pecivo\r\n \t5 gr sode bikarbone\r\n \t250 ml jogurta\r\n \tprehrambena boja\r\n\r\nKrem:\r\n\r\n \t125 gr maslaca\r\n \t200 gr šećera u prahu\r\n \t250 gr blagog mlečnog namaza, mascarponea ili krem sira, ni slučcajno pavlaka koja kisela niti bilo šta slično kiselog ukusa\r\n \t400 - 500 ml slatke pavlake\r\n\r\n\r\n\r\nPriprema:\r\n\r\nPrvo u jogurtu razmutiti boju. Koristila sam obične boje u prahu i stavila jednu kesicu.\r\n\r\nMaslac umutiti sa šećerom, dodati jaja pa opet umutiti.\r\n\r\nDodajemo brašno, kakao i so, prosejemo i umutimo.\r\n\r\nPostepeno ulivamo jogurt i mutimo.\r\n\r\nUkoliko boja nije izražajna, kao što s emeni desilo, iako je prošli put bilo odlično sa jednom kesicom, morala sam da dodam još boje.\r\n\r\nPola mere istresti u kalup 23cm i staviti da se peče u prethodno zagrejanu rernu na 180 stepeni oko 25 minuta.\r\n\r\nKorica je mekana, pažljivo je vadite. Ne sekirajte se ako se na sredini naduvala, to ćete odseći i izmrviti pa obložiti time tortu okolo.\r\n\r\nIspečemo na isti način i drugu koru i ostavimo da se ohlade.\r\n\r\nOhladjene stavimo u frižider da se okolo stegnu, kako se ne bi mrvile kada se budu sekle.\r\n\r\nOkolo će da postanu hrskave ali unutra i dalje mekane, pa ih nije potrebno natapati.\r\n\r\nZa krem umutimo maslac sa šećerom u prahu, dodamo mlečni namaz, ili šta ste odabrali, opet umutimo, pa ulijemo slatku pavlaku i sve zajedno mutimo 2 - 3 minute.\r\n\r\nDobijamo jedan fini glatki krem.\r\n\r\nKore preseći na pola, višak izmrviti.\r\n\r\nNafilovati kore, fila ima dovoljno i za okolo pa nalepiti ove izmrvljene viškove ili dekorisati tortu po želji.\r\n\r\nMorate dobro da je ohladite. Ja sam je hladila 3h, super je mekana i sočna, ali je lepša ako je fil još hladniji.\r\n\r\nPrijatno."
<https://domacirecepti.net/torta-red-velvet/>